แนวโน้ม SET เช้าแกว่งแคบ นลท.รอผลเลือกตั้งกลางเทอมสหรัฐฯ
โบรกฯ คาดตลาดหุ้นไทยเช้านี้เคลื่อนไหวในกรอบแคบอิงทางบวก นักลงทุนรอดูผลการเลือกตั้งกลางเทอมของสหรัฐ ให้แนวรับ 1,628 จุด และแนวต้าน 1,635-1,640 จุด
โบรกฯ คาดตลาดหุ้นไทยเช้านี้เคลื่อนไหวในกรอบแคบอิงทางบวก นักลงทุนรอดูผลการเลือกตั้งกลางเทอมของสหรัฐ ให้แนวรับ 1,628 จุด และแนวต้าน 1,635-1,640 จุด
9 พ.ย. 2565

นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ตลาดหุ้นไทยเช้านี้เคลื่อนไหวในกรอบแคบอิงทางบวก สอดคล้องกับตลาดหุ้นอื่นในภูมิภาคเอเชียที่เคลื่อนไหวอยู่ในแดนบวกเป็นส่วนใหญ่ เนื่องจากนักลงทุนรอดูผลการเลือกตั้งกลางเทอมของสหรัฐ ซึ่งในเวลานี้คะแนนค่อนข้างจะใกล้เคียงกัน หากพรรคริพับลิกันสามารถครองเสียงข้างมากในสภาฯ หรือมีคะแนน 218 คะแนนเสียง จะส่งผลให้ค่าเงินดอลลาร์ปรับตัวอ่อนค่าลง และเงินทุนต่างชาติไหลเข้าต่อเนื่อง
โดยเดือนพ.ย.นี้ นักลงทุนต่างชาติซื้อสุทธิหุ้นไทยแล้วกว่า 15,776 ล้านบาท และตราสารหนี้ รวมกว่า 79,436 ล้านบาท ซึ่งเงินทุนที่ไหลกลับเข้ามาสะท้อนมุมมองเชิงบวกของนักลงทุนต่างชาติ ที่มีต่อหุ้นไทยและแนวโน้มเศรษฐกิจไทย ให้แนวรับ 1,628 จุด และแนวต้าน 1,635-1,640 จุด